b'\n_START_ARTICLE_\n2011. aasta j\xc3\xa4\xc3\xa4hoki maailmameistriv\xc3\xb5istlused\n_START_PARAGRAPH_\n2011. aasta j\xc3\xa4\xc3\xa4hoki maailmameistriv\xc3\xb5istlused on 75. meeste maailmameistriv\xc3\xb5istlused j\xc3\xa4\xc3\xa4hokis, mis toimusid Slovakkias 29. aprillist 15. maini 2011. V\xc3\xb5istluspaigad olid Bratislavas ja Ko\xc5\xa1ices. Maailmameistritiitlit kaitses T\xc5\xa1ehhi. Maailmameistriks tuli Soome, kes alistas finaalis Rootsi. Turniiri esimese m\xc3\xa4ngu pidasid Saksamaa ja Venemaa. 2011. aastal p\xc3\xa4\xc3\xa4sesid MM-v\xc3\xb5istluste p\xc3\xb5hiturniirile Austria ja Sloveenia._NEWLINE_MM-il osales 16 meeskonda._NEWLINE_V\xc3\xb5istlused peeti Slovakkias esimest korda peale seda, kui riik sai iseseisvaks. Siiski on MM-v\xc3\xb5istlusi seal toimunud ka varem kaks korda aastatel 1959 ja 1992, kui kuuluti veel T\xc5\xa1ehhoslovakkia koosseisu.\n_START_SECTION_\nAlagrupid\n_START_PARAGRAPH_\nV\xc3\xb5istkonnad m\xc3\xa4ngisid alagruppides omavahel \xc3\xbche korra, kus igal meeskonnal tuli m\xc3\xa4ngida kolm m\xc3\xa4ngu. Alagrupi kolm paremat j\xc3\xa4tkasid kahel vaheturniiril.\n_START_SECTION_\nVahegrupid\n_START_PARAGRAPH_\nVahegruppidest j\xc3\xb5uab finaalm\xc3\xa4ngudele neli paremat meeskonda. Vahegrupi m\xc3\xa4ngudel jaotati meeskonnad kahte gruppi. E-vahegrupis m\xc3\xa4ngivad A- ja D-alagrupi kolm paremat, F-vahegrupis m\xc3\xa4ngivad B- ja C-alagrupi kolm paremat. Alagrupis omavahel kohtunud meeskonnad enam vahegrupis omavahel ei kohtu, kuid nende omavahelise m\xc3\xa4ngu tulemus alagrupis l\xc3\xa4heb arvesse vahegrupis.'